CELEX: 62011CN0539
Language: lv
Date: 2011-10-21 00:00:00
Title: Lieta C-539/11: Lūgums sniegt prejudiciālu nolēmumu, ko 2011. gada 21. oktobrī iesniedza Consiglio di Giustizia Amministrativa per la Regione siciliana (Itālija) — Ottica New Line di Accardi Vincenzo/Comune di Campobello di Mazara

17.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 370/20
            
         Lūgums sniegt prejudiciālu nolēmumu, ko 2011. gada 21. oktobrī iesniedza Consiglio di Giustizia Amministrativa per la Regione siciliana (Itālija) — Ottica New Line di Accardi Vincenzo/Comune di Campobello di Mazara
   
   (Lieta C-539/11)
   2011/C 370/33
   Tiesvedības valoda — itāļu
   
      Iesniedzējtiesa
   
   
      Consiglio di Giustizia Amministrativa per la Regione siciliana
   
   
      Lietas dalībnieki pamata procesā
   
   
      Prasītāja: Ottica New Line di Accardi Vincenzo
   
   
      Atbildētāja: Comune di Campobello di Mazara
   
   
      Prejudiciālie jautājumi
   
   
               1)
            
            
               Vai Eiropas Savienības tiesības brīvības veikt uzņēmējdarbību un pakalpojumu sniegšanas brīvības jomā ir jāinterpretē tādējādi, ka primāram vispārējo interešu apsvērumam, kas saistīts ar prasību aizsargāt cilvēku veselību, atbilst valsts tiesiskais regulējums — šajā gadījumā Sicīlijas Autonomā reģiona 2004. gada likuma Nr. 12 1. pants —, kurā optikas prakšu uzņēmējdarbības veikšanai dalībvalsts teritorijā (šajā gadījumā — minētās teritorijas daļā) ir noteikti ierobežojumi attiecībā uz apdzīvotības blīvumu un attālumu starp praksēm — ierobežojumi, kas abstrakti būtu iepriekš atgādināto pamatbrīvību pārkāpums?
            
         
               2)
            
            
               Ja atbilde uz iepriekšējo jautājumu ir apstiprinoša, — vai saskaņā ar Eiropas Savienības tiesībām ierobežojums attiecībā uz apdzīvotības blīvumu (viena prakse uz astoņiem tūkstošiem pastāvīgo iedzīvotāju) un ierobežojums attiecībā uz attālumu (trīssimt metru no vienas prakses līdz citai), kuri Sicīlijas Autonomā reģiona 2004. gada likumā Nr. 12 noteikti optikas prakšu uzņēmējdarbības veikšanai reģiona teritorijā, ir uzskatāmi par piemērotiem, lai sasniegtu mērķi, kas atbilst iepriekš norādītajam primārajam vispārējo interešu apsvērumam?
            
         
               3)
            
            
               Ja atbilde uz 1) jautājumu ir apstiprinoša, — vai saskaņā ar Eiropas Savienības tiesībām ierobežojums attiecībā uz apdzīvotības blīvumu (viena prakse uz astoņiem tūkstošiem pastāvīgo iedzīvotāju) un ierobežojums attiecībā uz attālumu (trīssimt metru no vienas prakses līdz citai), kuri Sicīlijas Autonomā reģiona 2004. gada likumā Nr. 12 noteikti optikas prakšu uzņēmējdarbības veikšanai reģiona teritorijā, ir samērīgi, proti, vai tie nav pārmērīgi, lai sasniegtu mērķi, kas atbilst iepriekš norādītajam primārajam vispārējo interešu apsvērumam?